PILISCSÉVI SZLOVÁK ÖNKORMÁNYZAT

J e g y z ő k ö n y v

**Készült:** A Piliscsévi Szlovák Önkormányzat testületének 2015.02.13-án 10.00 órakor megtartott rendkívüli üléséről.

**Helye:** Piliscsév község Önkormányzatának tanácsterme (Piliscsév Hősök tere 9.)

**Jelen vannak:** *(a mellékelt jelenléti ív szerint)*

Vogyeraczki Mária elnök

Bartolen Istvánné képviselő

Kosztka Gáspárné képviselő

Hudecz Izabella jegyzőkönyvvezető

**Vogyeraczki Mária elnök:** Köszönti a megjelent képviselőket, megállapítja, hogy a testület 3 fővel határozatképes, a testület ülését megnyitja.

**Vogyeraczki Mária elnök:** Indítványozza, hogy a testület a meghívó szerint fogadja el az ülés napirendjét:

*Ezt követően a képviselő-testület 3 igen szavazattal, ellenszavazat és tartózkodás nélkül meghozza az alábbi határozatot:*

Szlovák Önkormányzat képviselő-testületének

**1/2015.(II.13.) számú határozata**

az ülés napirendjéről

1. A Piliscsévi Szlovák Önkormányzat 2015. évi költségvetése

Előadó: Vogyeraczki Mária elnök

1. Egyebek

 Határidő: azonnal

 Felelős: Vogyeraczki Mária elnök

**Napirend tárgyalása**

1. **A Piliscsévi szlovák Önkormányzat 2015. évi költségvetése**

Vogyeraczki Mária elnök: 2015. évi költségvetésünk elfogadásának határideje 2015. február 15. Mivel rendes ülésünk ebben az időszakban nem lett volna, valamint a 2015. évi állami támogatás mértéke a határidő lejárta előtt nem sokkal korábban jutott a tudomásunkra, ezért tartottam szükségesnek a rendkívüli ülés összehívását. A 2014. évi teljesítés, valamint a jelenleg ismert támogatási összeg alapján összeállítottam költségvetésünk tervezetét. Költségvetésünk az év során emelkedni fog az önkormányzati támogatással, valamint a feladatlapú támogatás összegével. A tervezetben a tartalék soron beállított összeget az Asszonykórus 45. éves jubileumi ünnepségének lebonyolítására javasolom beállítani és felhasználni. A személyi juttatás soron szereplő 120 E Ft a Tájház gondnoki feladatainak ellátására lett beállítva. Az előző évek tapasztalatai alapján a Tájház nyitvatartására kevesebb óraszámban van szükség. Március 1-től alkalmaznánk az új gondnokot, 2015. évben ez havi 12.000.-Ft kifizetést jelent.

A napirendi pont megtárgyalása után Vogyeraczki Mária elnök javasolja a Képviselő-testületnek, hogy a következő szövegű határozatot fogadja el:

*A Piliscsévi Szlovák Önkormányzat a jegyzőkönyv 1.mellékletében foglaltak szerint elfogadja 2015. évi költségvetését.*

**Szlovák Önkormányzat képviselő-testületének**

**2/2015.(II.13.) számú határozata**

a 2015. évi költségvetéséről

A Piliscsévi Szlovák Önkormányzat a jegyzőkönyv 1.mellékletében foglaltak szerint elfogadja 2015. évi költségvetését.

Határidő: azonnal

Felelős: Vogyeraczki Mária

1. **Egyebek**

Vogyeraczki Mária elnök: a jegyzőkönyv hitelesítőnek javasolom Bartolen Istvánnét. Kérem, hogy az alábbi szövegű határozatot fogadja el a Képviselő-testület: *A Piliscsévi Szlovák Önkormányzat 2015. február 13-i ülése jegyzőkönyvének hitelesítésére Bartolen Istvánnét jelöli ki.*

*A Képviselő-testület 3 igen szavazattal, ellenszavazat és tartózkodás nélkül az alábbi határozatot hozza:*

**Szlovák Önkormányzat képviselő-testületének**

**3/2015.(II.13.) számú határozata**

jegyzőkönyv-hitelesítőről

A Piliscsévi Szlovák Önkormányzat 2015. február 13-i ülése jegyzőkönyvének hitelesítésére Bartolen Istvánnét jelöli ki.

Határidő: azonnal

Felelős: Vogyeraczki Mária

Vogyeraczki Mária elnökaz ülést 11,00 órakor berekesztette, a jelenlévőknek megköszönte a részvételt.

kmf

Vogyeraczki Mária Bartolen Istvánné

 elnök jegyzőkönyv hitelesítő